钦定古今图书集成/明伦汇编/氏族典/第243卷 > 张颉
## 钦定古今图书集成/明伦汇编/氏族典/第243卷 > 张颉

按《宋史张颉传》：“颉字仲举，其先金陵人，徙鼎州桃源。
第进士，调江陵推官，累迁广东转运使。熙宁中，擢江
淮制置发运副使，改知荆南，复徙广西转运使。坐捽
骂参军沈竦，罢归。未几，以直集贤院知齐、沧二州，进
直龙图阁，知桂州、均州。哲宗立，还故职，知凤翔、广州，
召为户部侍郎。颉所历以严致理，而深文狡狯，出为”
河北都转运使，徙知瀛州，复徙知荆南，至都门暴卒。